stanford-oval/wikipedia huggingface dataset:
Vermontin tasavalta

Vermontin valtio (engl. State of Vermont, ransk. État du Vermont) eli Vermontin tasavalta (engl. Vermont Republic, ransk. République du Vermont) oli itsenäinen mutta tunnustamaton valtio Pohjois-Amerikassa vuosina 1777–1791. Tasavalta sai alkunsa Amerikan vallankumouksen aikaan 15. tammikuuta 1777, kun Vermontin kaupunkien edustajat julistivat alueen itsenäiseksi sekä New Yorkista että Isosta-Britanniasta. Alueen hallinta oli ollut tätä ennen jo pitkään kiistakysymys New Yorkin ja New Hampshiren siirtokuntien välillä. Valtio nimettiin alun perin Uuden-Connecticutin tasavallaksi, mutta nimi muutettiin Vermontiksi muutaman kuukauden jälkeen.
Vermontin tasavallan oma perustuslaki hyväksyttiin 8. heinäkuuta 1777. Perustuslaki oli Pohjois-Amerikan ensimmäinen orjuuden kieltänyt laki sekä ensimmäinen laki, joka salli äänioikeuden kaikille aikuisille miehille huolimatta siitä, omistivatko nämä maata. Vermont perusti oman postilaitoksen ja otti käyttöönsä myös oman valuutan.
Vermontilaiset osallistuivat taisteluihin Yhdysvaltojen puolella vapaussodassa vuosina 1775–1783, mutta hallinto ei saanut tunnustusta Yhdysvaltojen mannermaakongressilta, sillä kongressi piti aluetta osana New Yorkia. Neljäntoista vuoden itsenäisyyden jälkeen Vermontin tasavallan aika päättyi vuonna 1791, kun Vermont liittyi osaksi Yhdysvaltoja maan 14. osavaltiona. Liittyessään Vermont suostui maksamaan New Yorkille 30 000 dollaria korvauksena maa-alueista.
Aiheesta muualla

Republic of Vermont Vermont Historical Society
Speak Now (Taylor’s Version)

| Speak Now (Taylor’s Version) Taylor Swift |
| --- | --- | --- |

Studioalbumin tiedot
 Äänitetty : 2022
 Julkaistu: 7. heinäkuuta 2023
 Formaatti: CD, LP, C-kasetti, suoratoisto, lataus
 Tuottaja(t): Taylor Swift   Christopher Rowe   Aaron Dessner   Jack Antonoff
 Tyylilaji: country, pop, pop rock
 Kesto: 104.33
 Levy-yhtiö: Republic Records
Listasijoitukset
  1.    1.    6.    2. fyysiset albumit
Taylor Swiftin muut julkaisut
| Midnights 2022 | Speak Now (Taylor’s Version) 2023 | 1989 (Taylor’s Version) 2023 |
Singlet albumilta Speak Now (Taylor’s Version)
 ”I Can See You” Julkaistu: 7. heinäkuuta 2023 (promosingle)
Speak Now (Taylor’s Version) on yhdysvaltalaisen laulaja-lauluntekijän Taylor Swiftin albumi, joka jukaistiin 7. heinäkuuta 2023. Albumi on uudelleen levytetty versio Swiftin vuoden 2010 albumista Speak Now. Swift levytti uudelleen vanhaa tuotantoaan levytysten oikeuksiin ja omistajuuteen liittyvän kiistan takia. Albumi sisältää kuusi aiemmin julkaisematonta kappaletta. Albumi nousi Yhdysvalloissa Billboard 200 -albumilistan ykköseksi. Suomessa se oli listasijalla 6.
Taustaa > Alkuperäinen albumi

Swiftin alkuperäinen albumi Speak Now julkaistiin vuonna 2010 Swiftin ollessa 20-vuotias. Swift sävelsi kaikki levyn kappaleet yksin (lukuun ottamatta yhtä deluxe-version bonusraitaa). Swiftin kaksi edellistä albumia olivat olleet enimmäkseen countrymusiikkia. Speak Now -albumilla oli aiempaa enemmän vaikutetteita pop - ja pop rock -musiikista. Albumi on enimmäkseen omaelämäkerrallinen. Swift on kuvaillut kappaleita viesteiksi tietyille ihmisille. Kappaleiden sanoituksissa käsitellään muun muassa rakkautta ja eroa. Julkistaessaan albumin uuden version hän kirjoitti sen kertovan siitä, että kasvamisesta, epäonnistumisesta ja selviytymisestä.
Albumi myi Yhdysvalloissa yli miljoona kappaletta viikossa. Single ”Mine” nousi Billboard Hot 100 -singlelistan sijalle 2 ja ”Back to December” sijalle 5. Albumin kaupallinen menestys jäi kuitenkin vaatimattomammaksi kuin edellisen albumin Fearless, joka on myynyt Yhdysvalloissa timanttilevyn verran.
Speak Now -albumi on voittanut useita palkintoja. Albumin kappale "Mean" voitti kaksi Grammy-palkintoa.
Taustaa > Uudelleen levytetyt albumit

Swift levyttää uudelleen kuusi ensimmäistä albumiaan musiikin master-nauhoitusten oikeuksiin ja omistajuuteen liittyvän kiistan takia. Swiftin entinen levy-yhtiö Big Machine myi nauhoitusten oikeudet musiikkimanageri ja liikemies Scooter Braunille ja yhtiö Ithaca Holdingsille vuonna 2019. Swift ei hyväksynyt kauppaa, koska hänelle ei annettu mahdollisuutta ostaa oikeuksia itse ja hän oli huonoissa väleissä Braunin kanssa. Hän julkaisi ensimmäiset uudelleet levytetyt albumit Fearless (Taylor's Version) ja Red (Taylor's Version) vuonna 2021. Molemmat menestyivät hyvin kaupallisesti. Red (Taylor's Version) myi yli miljoona kopiota ensimmäisellä viikolla ja sen promosingle ”All Too Well (Taylor's Version)” nousi Billboard Hot 100 -listan kärkeen. Toukokuussa 2023 Swift ilmoitti konsertissaan, että seuraava uudelleen levytetty albumi on Speak Now.
Swiftin uudelleen levytettyjen albumien suosio on vaikuttanut musiikkiteollisuuteen. Swiftin oma levy-yhtiö Universal Music Group pidensi uusien artistien sopimuksissa aikaa, jonka aikana kappaleita ei saa levyttää uudelleen ilman lupaa. Toisaalta artisteille maksetaan isompia tekijänoikeuskorvauksia. Laulaja Olivia Rodrigo neuvotteli itselleen oikeudet levytysten master-nauhoihin kiinnitettyään huomiota Swiftin tapaukseen. Journalistit ovat sanoneet projektin lisänneen tietoisuutta ja keskustelua artistien oikeuksista.
Tuotanto

Swift on kirjoittanut yksin kaikki Speak Now (Taylor's Version) -albumin kappaleet. Alkuperäisen albumin deluxe-painoksen bonuskappale ”If This Was a Movie”, jonka hän kirjoitti Martin Johnsonin kanssa, jätettiin pois uudelta versiolta. ”If This Was a Movie” -kappaleen uusi versio julkaistiin erikseen maaliskuussa 2023.
Albumin tuottajana toimivat Swift ja Christopher Rowe. Swiftin pitkäaikaiset yhteistyökumppanit Aaron Dessner ja Jack Antonoff ovat tuottaneet Swiftin kanssa muutamia aiemmin julkaisemattomia kappaleita. Fall Out Boy -yhtye ja Paramore-yhtyeen Hayley Williams vierailevat aiemmin julkaisemattomilla kappaleilla. Swift on kutsunut aiemmin julkaisemattomia kappaleita nimellä ”vault tracks” eli ”kappaleet holvista”. Ne on merkitty myös kappalelistaan lisänimellä ”From the Vault”. Musiikin tuotanto on enimmäkseen samantyylistä kuin alkuperäisellä albumilla. Swift muutti kuitenkin hieman kappaleen ”Better Than Revenge” sanoituksia, koska alkuperäisiä sanoja pidettiin misogynistisinä.
Markkinointi ja julkaisu

Swift vihjasi albumin julkaisusta Midnights-albuminsa kappaleen ”Bejeweled”-musiikkivideolla lokakuussa 2022. Video sisälsi paljon viittauksia Speak Now -albumiin. Hän ilmoitti albumin julkaisusta virallisesti The Eras Tour -kiertueen Nashvillen konsertissa 5. toukokuuta 2023. Albumin julkaisusta ilmoitettiin samana iltana Swiftin sosiaalisen median kanavilla. Hän esitti albumin kappaleita The Eras Tour -kiertueen vaihtuvien kappaleiden osiossa ennen albumin julkaisua ja lisäsi Speak Now -albumin kappaleen ”Long Live” konsertin vakituiseen settilistaan ilmestymispäivänä. Albumi ilmestyi 7. heinäkuuta. Swift julkaisi lisäksi nettisivullaan digitaalisen deluxe-version, jossa on mukana kaksi kahden kappaleen liveversiot The Eras Tour -kiertueelta. Deluxe-versio oli myynnissä vain rajoitetun ajan.
Swift ohjasi musiikkivideon aiemmin julkaisemattomalle kappaleelle ”I Can See You”. Videossa esiintyvät hänen lisäkseen alkuperäisen albumin singlen ”Mean” videolla esiintyneet Joey King ja Presley Cash sekä näyttelijä Taylor Lautner, jonka kanssa Swift oli seurustellut ennen alkuperäisen albumin julkaisua vuonna 2009. Video näytettiin ensimmäisen kerran konsertissa albumin julkaisupäivänä 7. heinäkuuta näyttelijöiden ollessa läsnä. Video julkaistiin tämän jälkeen internetissä. Video kuvaa ryöstökeikkaa. Videolla on mukana kyltti ”1989 TV” ja muita viitteitä, jotka vihjasivat Swiftin seuraavan julkaisun olevan uusi versio albumista 1989.
Kaupallinen menestys

Albumi nousi Yhdysvalloissa Billboard 200 -albumilistan ykköseksi. Kaikki albumin kappaleet nousivat singlelistalle albumin ilmestymisviikolla, kappale ”I Can See You” sijalle 5. Albumi oli listaykkösenä myös muun muassa Britanniassa, Australiassa, Uudessa-Seelannissa, Espanjassa ja Ruotsissa. Suomessa albumi nousi listan sijalle 6. Fyysisten albumien listalla se oli sijalla 2.
Albumi on myynyt platinaa Australiassa ja Uudessa-Seelannissa. Se on saanut kultalevyn sertifikaatin Britanniassa, Espanjassa, Puolassa ja Tanskassa.
Kappaleet

Kaikki kappaleet säv. ja san. Taylor Swift.
|  |
| --- | --- | --- | --- | --- | --- | --- | --- | --- | --- |
| Nro | Nimi | Tuottajat | Kesto |  |  |  |  |  |  |
| 1. | Mine (Taylor's Version)  | Taylor Swift, Christopher Rowe | 3.51 |  |  |  |  |  |  |
| 2. | Sparks Fly (Taylor's Version)  | Swift, Rowe | 4.21 |  |  |  |  |  |  |
| 3. | Back to December (Taylor's Version)  | Swift, Rowe | 4.54 |  |  |  |  |  |  |
| 4. | Speak Now (Taylor's Version)  | Swift, Rowe | 4.02 |  |  |  |  |  |  |
| 5. | Dear John (Taylor's Version)  | Swift, Rowe | 6.45 |  |  |  |  |  |  |
| 6. | Mean (Taylor's Version)  | Swift, Rowe | 3.58 |  |  |  |  |  |  |
| 7. | The Story of Us (Taylor's Version)  | Swift, Rowe | 4.27 |  |  |  |  |  |  |
| 8. | Never Grow Up (Taylor's Version)  | Swift, Rowe | 4.52 |  |  |  |  |  |  |
| 9. | Enchanted (Taylor's Version)  | Swift, Rowe | 5.53 |  |  |  |  |  |  |
| 10. | Better Than Revenge (Taylor's Version)  | Swift, Rowe | 3.40 |  |  |  |  |  |  |
| 11. | Innocent (Taylor's Version)  | Swift, Rowe | 5.01 |  |  |  |  |  |  |
| 12. | Haunted (Taylor's Version)  | Swift, Rowe | 4.05 |  |  |  |  |  |  |
| 13. | Last Kiss (Taylor's Version)  | Swift, Rowe | 6.09 |  |  |  |  |  |  |
| 14. | Long Live (Taylor's Version)  | Swift, Rowe | 5.17 |  |  |  |  |  |  |
| 15. | Ours (Taylor's Version)  | Swift, Rowe | 3.55 |  |  |  |  |  |  |
| 16. | Superman (Taylor's Version)  | Swift, Rowe | 4.34 |  |  |  |  |  |  |
| 17. | Electric Touch (ft. Fall Out Boy) (From the Vault)  | Swift, Aaron Dessner | 4.26 |  |  |  |  |  |  |
| 18. | When Emma Falls in Love (From the Vault)  | Swift, Dessner | 4.12 |  |  |  |  |  |  |
| 19. | I Can See You (From the Vault)  | Swift, Jack Antonoff | 4.33 |  |  |  |  |  |  |
| 20. | Castles Crumbling (ft. Hayley Williams) (From the Vault)  | Swift, Antonoff | 5.06 |  |  |  |  |  |  |
| 21. | Foolish One (From the Vault)  | Swift, Dessner | 5.11 |  |  |  |  |  |  |
| 22. | Timeless (From the Vault)  | Swift, Antonoff | 5.21 |  |  |  |  |  |  |
|  |  |  | 104:33 |  |  |  |  |  |  |
| Deluxe Edition (lataus) |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 23. | Dear John (Live from Minneapolis)  | 7.09 |  |  |  |  |  |  |  |
| 24. | Last Kiss (Live from Kansas City)  | 6.12 |  |  |  |  |  |  |  |
|  |  | 117:54 |  |  |  |  |  |  |  |
Listasijoitukset > Viikottaiset listat

| Lista | Korkein sijoitus |
| --- | --- |
 Alankomaat (Album Top 100): 1
 Argentiina (Capif): 1
 Australia (ARIA Charts): 1
 Belgia (Ultratop Flanders): 1
 Belgia (Ultratop Wallonia): 2
 Espanja (PROMUSICAE): 1
 Irlanti (IRMA): 1
 Islanti (Tónlistinn): 3
 Iso-Britannia (OCC, Britannian albumilista): 1
 Italia (FIMI): 4
 Itävalta (Ö3 Austria): 1
 Japani (Oricon): 11
 Kanada (Canadian Albums Chart): 1
 Kreikka (IFPI): 1
 Liettua (AGATA): 10
 Norja (VG-lista): 2
 Portugali (AFP): 1
 Puola (ZPAV): 3
 Ranska (SNEP): 26
 Ruotsi (Sverigetopplistan): 1
 Saksa (Gfk): 2
 Skotlanti (OCC): 1
 Slovakia (ČNS IFPI): 3
 Suomi (Suomen virallinen lista): 6
 Sveitsi (Hitparade): 17
 Tanska (Hitlisten): 6
 Tsekki (ČNS IFPI): 3
 Unkari (Mahasz): 1
 Uusi-Seelanti (Recorded Music NZ): 1
 Yhdysvallat (Billboard 200): 1

| Maa ja lista | Korkein sija |
| --- | --- |
 Kroatia (HDU): 13
Listasijoitukset > Vuoden lopun listat

| Maa ja lista | Korkein sija |
| --- | --- |
 Alankomaat (Album Top 100): 40
 Australia (ARIA Charts): 7
 Belgia (Ultratop Flanders): 27
 Belgia (Ultratop Wallonia): 164
 Espanja (PROMUSICAE): 39
 Iso-Britannia (Britannian albumilista): 24
 Itävalta (Ö3 Austria Top 40): 1
 Kanada(Canadian Albums Chart): 22
 Ranska (SNEP): 123
 Saksa (Gfk): 32
 Sveitsi (Hitparade): 63
 Unkari (Mahasz): 52
 Uusi-Seelanti (Recorded Music NZ): 19
 Yhdysvallat (Billboard 200): 11
 Yhdysvallat (Billboard, countryalbumit): 4

| Maa ja lista | Korkein sija |
| --- | --- |
 Australia (ARIA Charts): 39
 Australia (ARIA Charts, countryalbumit): 7
 Belgia (Ultratop Flanders): 70
 Espanja (PROMUSICAE): 72
 Iso-Britannia (Britannian albumilista): 88
 Portugali (AFP): 170
 Uusi-Seelanti (Recorded Music NZ): 39
 Yhdysvallat (Billboard 200): 28
 Yhdysvallat (Billboard, countryalbumit): 6
Myyntipalkinnot

| Valtio | Sertifikaatti | Myöntäjä |
| --- | --- | --- |
|  Australia |  platinaa | Australian Recording Industry Association |
|  Espanja |  kultaa | Productores de Música de España |
|  Puola |  kultaa | Związek Producentów Audio Video |
|  Iso-Britannia |  kultaa | British Phonographic Industry |
|  Tanska |  kultaa | IFPI Danmark |
|  Uusi-Seelanti |  platinaa | Recorded Music NZ |
Huomioita

↑  Itävallan, Saksan, Portugalin, Kreikan ja Sveitsin listat yhdistivät Speak Now (Taylor’s Version) -albumin ja alkuperäisen Speak Now -albumin. Speak Now (Taylor’s Version) erotettiin omaksi albumikseen Itävallan ja Saksan listoilla marraskuussa 2023 ja Portugalin listalla huhtikuussa 2024. Sen paras listasija tämän jälkeen on Itävallassa 17, Saksassa 35 ja Portugalissa 68.
↑  Itävallan ja Saksan vuosilistat yhdistivät Speak Now (Taylor’s Version) -albumin ja alkuperäisen Speak Now -albumin.
Aiheesta muualla

Speak Now (Taylor’s Version) Discogs-sivustolla
| n k Taylor Swift |
| --- | --- |
 Diskografia  Palkinnot 
Studioalbumit:  Taylor Swift  Fearless  Speak Now  Red  1989  Reputation  Lover  Folklore  Evermore  Midnights  The Tortured Poets Department 
Uudelleen levytetyt albumit:  Fearless (Taylor’s Version)  Red (Taylor’s Version)  Speak Now (Taylor’s Version)  1989 (Taylor’s Version) 
Livealbumit:  Speak Now World Tour – Live  Lover (Live from Paris)  Folklore: The Long Pond Studio Sessions 
EP:t:  The Taylor Swift Holiday Collection  Beautiful Eyes 
Kappaleet:  Luettelo kappaleista  ”The 1”  ”22”  ”All Too Well”  ”Anti-Hero”  ”Back to December”  ”Bad Blood”  ”Begin Again”  ”Bejeweled”  ”Betty”  ”Blank Space”  ”Cardigan”  ”Carolina”  ”Change”  ”Christmas Tree Farm”  ”Coney Island”  ”Cruel Summer”  ”Delicate”  ”End Game”  ”Everything Has Changed”  ”Exile”  ”Eyes Open”  ”Fearless”  ”Fifteen”  ”Fortnight”  ”Getaway Car”  ”I Bet You Think About Me”  ”I Can Do It with a Broken Heart”  ”I Can See You”  ”I Don’t Wanna Live Forever”  ”I Knew You Were Trouble”  ”Is It Over Now?”  ”Karma”  ”The Lakes”  ”The Last Time”  ”Lavender Haze”  ”Long Live”  ”Look What You Made Me Do”  ”Love Story”  ”Lover”  ”The Man”  ”Me!”  ”Mean”  ”Message in a Bottle”  ”Mine”  ”New Romantics”  ”New Year’s Day”  ”No Body, No Crime”  ”Our Song”  ”Ours”  ”Out of the Woods”  ”Picture to Burn”  ”...Ready for It?”  ”Red”  ”Ronan”  ”Safe & Sound”  ”Shake It Off”  ”Should’ve Said No”  ”"Slut!"”  ”Sparks Fly”  ”The Story of Us”  ”Style”  ”Teardrops on My Guitar”  ”Tim McGraw”  ”Today Was a Fairytale”  ”We Are Never Ever Getting Back Together”  ”White Horse”  ”Wildest Dreams”  ”Willow”  ”You Belong with Me”  ”You Need to Calm Down” 
Kappaleet vierailevana artistina:  ”Highway Don’t Care”  ”The Joker and the Queen”  ”Renegade” 
Kappaleet muille artisteille:  ”This Is What You Came For” 
Videojulkaisut:  Speak Now World Tour – Live  City of Lover  Folklore: The Long Pond Studio Sessions  Taylor Swift: The Eras Tour 
Kiertueet ja konsertit:  Luettelo kiertueista  Fearless Tour  Speak Now World Tour  The Red Tour  The 1989 World Tour  Reputation Stadium Tour  The Eras Tour  City of Lover
Itsetyydytys

Mies tyydyttää itseään liikuttelemalla esinahkaansa edestakaisin terskan yli.
Nainen tyydyttää itseään sormilla.
Itsetyydytys, masturbointi eli onanointi on omien sukupuolielinten hyväilyä ja koskettelua seksuaalisen mielihyvän ja tyydytyksen saamiseksi. Itsetyydytyksellä on useita terveydellisiä hyötyjä, ja se on hyvä tapa tutustua omaan kehoon ja seksuaalisuuteen. Jo pikkulapset koskettelevat sukuelimiään mielihyvän saamiseksi ja rauhoittuakseen. Tutkimusten mukaan selvä enemmistö suomalaisista masturboi säännöllisesti.
Esimoderneissa yhteiskunnissa itsetyydytykseen suhtauduttiin enimmäkseen melko harmittomana paheena, joka kohtuullisesti harjoitettuna ei ollut erityisen vaarallista. Kristinuskon myötä asenne muuttui kielteisemmäksi ja itsetyydytystä alettiin pitää syntinä. Siitä ei kuitenkaan rangaistu maallisissa oikeusistuimissa. 1700-luvulla itsetyydytystä alettiin pitää äärimmäisen haitallisena sekä hengelliselle, psyykkiselle että ruumiilliselle hyvinvoinnille. Moraalipaniikki jatkui vuosisatoja ja laantui lopullisesti vasta 1900-luvun jälkipuoliskolla. Nykyään itsetyydytykseen suhtaudutaan länsimaissa sallivasti.
Kuvaus

Itsetyydytys on omien sukupuolielinten hyväilyä ja koskettelua seksuaalisen mielihyvän ja tyydytyksen saamiseksi. Useimmiten itsetyydytystä jatketaan orgasmiin saakka.
Yhdysvalloissa ja Euroopassa tehtyjen tutkimusten mukaan ylivoimainen enemmistö sekä miehistä että naisista harjoittaa itsetyydytystä. Miehistä yli 90 prosenttia masturboi jossain vaiheessa elämäänsä. Naisten parissa itsetyydytys on huomattavasti harvinaisempaa mutta silti erittäin yleistä. Ainakin miesten keskuudessa itsetyydytys lienee maailmanlaajuisesti kaikkein yleisin seksuaalisen toiminnan muoto. Miehet aloittavat itsetyydytyksen keskimäärin naisia nuorempina ja masturboivat noin kaksi kertaa naisia tiheämmin. Jo pikkulapset koskettelevat sukuelimiään mielihyvän saamiseksi sekä rauhoittuakseen. Tätä kutsutaan unnutukseksi.
Väestöliiton tutkimuksen mukaan suomalaismiehistä 90 % ja naisista 75 % harrastaa itsetyydytystä vähintään kerran kuussa.
Itsetyydytys on hyväksi terveydelle, rentouttaa ja laukaisee jännitystä. Itsetyydytys on hyvä tapa tutustua omaan kehoon ja seksuaalisuuteen. Eturauhasen tulehduksen ehkäisyssä ja hoidossa säännöllinen masturbointi on jopa suositeltavaa. Graham Gilesin johtama australialainen tutkimusryhmä julkisti vuonna 2003 lääketieteellisen tutkimuksen, jonka mukaan säännöllinen masturbointi vähentää eturauhassyövän riskiä.
Autofellaatio on eräs itsetyydytyksen muoto, jossa mies stimuloi suullaan ja kielellään omaa siitintään. Autofellaation edellytys on taipuisa selkäranka ja riittävän pitkä penis. Riittävä taipuisuus voidaan saavuttaa fyysisellä harjoituksella. Myös ennen autofellaatiota tehtävä venyttely auttaa paljon. Kinseyn tilastojen mukaan alle prosentti miehistä pystyy nuolemaan tai imemään siitintään . Eläimet harjoittavat autofellaatiota usein, mutta kyse on yleensä sukuelinten puhdistamisesta eikä itsetyydytyksestä.lähde?
Historia > Antiikki ja keskiaika

Itsetyydytys oli pitkään vaiettu ja paheksuttu ilmiö, johon liittyi erilaisia paikkaansapitämättömiä uskomuksia. Esimoderneissa yhteiskunnissa itsetyydytykseen suhtauduttiin enimmäkseen kielteisesti.
Varhaisimmat maininnat itsetyydytyksestä ovat tuhansia vuosia vanhoja. Egyptiläisen mytologian mukaan maailma sai alkunsa, kun Ra-jumala masturboi, nieli oman siemennesteensä, tuli raskaaksi ja synnytti jumala Šun sekä jumalatar Tefnutin. Kuolevaisten harjoittamaan itsetyydytykseen egyptiläiset suhtautuivat maltillisen kielteisesti, koska se ei palvellut lisääntymistä.
Antiikissa itsetyydytystä käsiteltiin osana laajempaa seksuaalista käyttäytymistä. Ajan ihanteet kehottivat etiketin noudattamiseen, säädyllisyyteen ja maltissa pysymiseen. Kreikkalaisen kyynikkofilosofi Diogeneen kerrotaan masturboineen julkisesti ja harmitelleen, ettei nälkää voi tyydyttää yhtä helposti kuin himoa — jälkimmäisessä tapauksessa pelkkä asiaankuuluvan elimen hierominen riittää.
Kristinusko on perinteisesti pitänyt itsetyydytystä syntinä. Tätä on perusteltu kertomuksella Onanista, joka ”antoi siemenensä mennä maahan”. Jumala piti tätä sopimattomana ja antoi Onanin kuolla. Katolinen kirkko pitää edelleen itsetyydytystä kuolemansyntinä. Onanin tapaus lienee kuuluisin kaunokirjallinen esimerkki itsetyydytyksestä, vaikka kyseinen raamatunkohta itse asiassa viittaa keskeytettyyn yhdyntään. Kristilliseen perinteeseen kuului myös käsitys itsetyydytyksen luonnottomuudesta. Sodomiasta poiketen itsetyydytys ei kuitenkaan näytellyt merkittävää roolia synninpäästössä eikä siitä rangaistu maallisissa oikeusistuimissa.
Eurooppalaisen lääketieteen perinteinen näkemys oli, ettei itsetyydytys maltillisessa määrin harjoitettuna ollut muuta seksuaalisuutta haitallisempaa. Humoraaliopin mukaan ruumiinnesteiden tasapainon säilyttäminen oli terveyden edellytys, ja siksi sekä siemennesteen liiallista haaskaamista että sen liiallista kertymistä pidettiin vaarallisena.
Historia > Nykyaika

Lääkärit alkoivat kyseenalaistaa itsetyydytyksen haitallisuutta 1870-luvulta alkaen. Vuosisadan vaihteessa alettiin ymmärtää, että itsetyydytyksen aiheuttama ahdistus johtui haittavaikutuksilla pelottelusta. Lisäksi huomattiin, että itsetyydytystä esiintyi kaikissa kulttuureissa sekä myös eläinten keskuudessa. Tämä osoitti, ettei kyseessä ollut modernin elämäntavan vaarallinen sivuvaikutus vaan yleismaailmallinen ilmiö. Väärät uskomukset pysyivät silti yleisinä vielä 1900-luvullakin. Vaikka itsetyydytystä ei enää pidetty äärimmäisen vaarallisena, sen välttämistä suositeltiin.
Sotien välisenä aikana oli edelleen tavallista suositella vanhempia sitomaan lasten kädet yön ajaksi. Uhkailun ja rangaistuksien sijaan vanhempia kehotettiin keksimään lapsille muuta tekemistä. Maltillisimpien näkemysten mukaan itsetyydytys oli luonnollinen osa lapsuutta ja nuoruutta, ja vasta aikuisiän itsetyydytys oli neuroottinen piirre. Aikuistenkin kohdalla itsetyydytystä alettiin pitää prostituutiota ja aviotonta seksiä parempana keinona tyydyttää seksuaaliset tarpeet. Silti miehet kokivat usein ahdistusta ja syyllisyyttä itsetyydytyksen vuoksi. Naisten parissa vastaavat tunteet olivat ilmeisesti huomattavasti harvinaisempia.
Hurjimmista väitteistä luovuttiin vähitellen 1900-luvun puolivälin molemmin puolin. Länsimaisesta seksivalistuksesta itsetyydytyksen vastustus katosi vasta 1970-luvulla. Seksuaalisen vallankumouksen myötä toisen aallon feministit alkoivat jopa kannustaa itsetyydytykseen. Harhakäsitykset elivät kuitenkin vielä pitkään sekä suuren yleisön että joidenkin lääkärien ja opettajien parissa. Yhdysvalloissa kansanterveyslaitoksen päätiedottaja Joycelyn Elders erotettiin vuonna 1994 hänen suositeltuaan itsetyydytystä HIV:n ehkäisyyn. Euroopassa itsetyydytykseen suhtauduttiin myönteisemmin, mutta sen suoranainen suositteleminen oli yhä harvinaista.
Nykyään itsetyydytykseen suhtaudutaan enimmäkseen myönteisesti, ja pornografia- ja seksiteollisuus hyödyntävät ilmiön yleisyyttä taloudellisesti. Itsetyydytyksen harjoittaminen on silti edelleen useimmille salaisuus.
Yhdysvaltoissa Mississippin osavaltion demokraattien senaattori Bradford Blackmon teki ilmeisesti protestoiden osavaltion aborttikieltoa lakialoitteen nimeltä "Ehkäisy alkaa erektiosta", jossa päätettäisiin mastubaarion kieltämisestä osavaltion alueella; poikkeuksina spermapankille luovuttaminen sekä ehkäisyvälinettä käytettäessä.